На основу решења Привредног суда у Сомбору Посл.бр.Ст.5/2022 од 22.09.2022. године, и решења стечајног судије Привредног суда у Сомбору о банкротству Ст.5/2022 од 03.03.2023. године (правоснажно 31.05.2023. године), у складу са члановима 131, 132 , 133 и 135, Закона о стечају („*Сл. гласник РС*“, бр. 104/2009, 99/2011, 71/2012 -одлука УС, 83/2014, 113/2017, 44/2018 и 95/2018), и Националним стандардом бр. 5 о начину и поступку уновчења имовине стечајног дужника („*Сл. гласник РС*“, бр. 62/2018.), стечајни управник стечајног дужника:

**ДОО 30 ОКТОБАР ВРБАС – У СТЕЧАЈУ**

**ВРБАС, ЛАЗЕ КОСТИЋА 20**

**ОГЛАШАВА**

продају имовине стечајног дужника јавним надметањем – друго јавно надметање

|  |  |  |
| --- | --- | --- |
| **Имовина стечајног дужника продаваће се у једној имовинској целини:** | **Почетна цена****(дин.)** | **Депозит(дин.)** |
| **Целина 1** | **Непокретна имовина стечајног дужника 30 Октобар ДОО Врбас – у стечају, коју чине објекти и земљиште комплекса стоваришта грађевинског материјала на адреси Врбас, Лазе Костића 20, катастарска парцела 8350/2 КО Врбас - Град, са припадајућом опремом (канцеларијски намештај) и залихама**  | **25.823.746,39** | **25.823.746,39** |

**Право на учешће имају сва правна и физичка лица која:**

1. након добијања профактуре, изврше уплату ради **откупа продајне документације** у износу од **150.000,00 динара** (без ПДВ-а). Профактура се може преузети сваког радног дана у периоду од **08.00 до 14.00** часова по претходном договору са стечајним управником. Рок за откуп продајне документације је **29.07.2024. године**.

 2. **уплате депозит** у износу од **25.823.746,39 динара**, на текући рачун стечајног дужника број: **325-9500700197681-16** који се води код ОТП Банке или положе неопозиву првокласну банкарску гаранцију наплативу на први позив (са роком важности до 31.10.2024. године) најкасније на дан одржавања продаје 31.07.2024. године. **Рок за уплату депозита је најкасније на дан одржавања продаје 31.07.2024. године.** У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција;

3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније на регистрацији за јавно надметање потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, лично или од стране овлашћеног лица и доказ да је у питању овлашћено лице, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање уколико јавном надметању не присуствује потенцијални купац лично (за физичка лица) или законски заступник (за правна лица).

Имовина стечајног дужника се купује у виђеном стању, без гаранција стечајног управника у погледу евентуалних недостатака. Имовина се може разгледати након откупа продајне документације, сваким радним даном од 8 до 14 часова, закључно са **29.07.2024.** године, уз претходну најаву стечајном управнику.

Јавно надметање одржаће се дана **31.07.2024**. године у **12:00** часова на следећој адреси: **Сомбор, Апатински пут 40а.**

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од **10:00 до 11:50** часова, на истој адреси.

Стечајни управник спроводи јавно надметање тако што:

-региструје лица која имају право учешћа на јавном надметању (имају овлашћења или су лично присутни),

-отвара јавно надметање читајући правила надметања,

-позива учеснике да истакну понуду на оглашену цену, коју су спремни да плате,

-одржава ред на јавном надметању,

-проглашава купца када ниједна друга странка не истакне већу цену од последње понуђене цене,

-потписује записник.

Купопродајни уговор се потписује у року од **3 радна дана** од дана одржавања јавног надметања, **у случају да је постигнута цена виша од 50% процењене вредности предмета продаје.**

Уколико је на јавном надметању највиша постигнута цена нижа од 50%, од процењене вредности предмета продаје, стечајни управник ће прибавити сагласност одбора поверилаца, као и сагласност разлучног, односно заложног повериоца. Уколико одбор поверилаца, односно разлучни или заложни поверилац у року од 15 дана од дана пријема захтева, стечајном управнику не доставе наведену сагласност стечајни управник ће продају прогласити неуспешном.

Купопродајни уговор се потписује у року од **3 радна дана од дана добијања сагласности одбора поверилаца и разлучног/заложног повериоца на потписивање купопродајног уговора у случају да је постигнута цена нижа од 50% процењене вредности продаје.**

Проглашени Купац је дужан да уплати преостали износ купопродајне цене у року од **15 дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције, услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит биће задржан до доношења одлуке Комисије за заштиту конкуренције по поднетој пријави купца.

Све порезе и све трошкове у вези реализације купопродајног уговора у целости сноси купац.

Oвлашћено лице: стечајни управник, Предраг Ерић, електронска пошта: predrageric78@gmail.com, контакт телефон: 064/161-7414;